Diari Oficial de la Generalitat Valenciana


Sumari del DOGV 137, del 29-12-1983 (1983/802576)

DECRET 163/1983, de 19 de desembre, del Consell de la Generalitat Valenciana, pel qual es crea la Comissió de Programació Econòmica i d'lnversions Públiques de la Generalitat Valenciana.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/12/19/163/dof/vci/html**

### Dades del document

Número de DOGV
:   137

Data del DOGV
:   29-12-1983

Secció del DOGV
:   DISPOSICIONS GENERALS

Número del document
:   1983/802576


Data del document
:   19-12-1983

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 163/1983, de 19 de desembre, del Consell de la Generalitat Valenciana, pel qual es crea la Comissió de Programació Econòmica i d'Inversions Públiques de la Generalitat Valenciana.  
El Decret 37/1983, de 21 de març, del Ple del Consell, creava el Comité d?Inversions Públiques de la Comunitat Valenciana per a atendre la necessària coordinació de les inversions públiques que les diferents Administracions efectuen en l'àmbit de la Comunitat Autònoma. En el preàmbul de l'esmentat Decret es feia referència a la conveniència que les actuacions del Comité s'emmarquen en el futur dins de les directrius del Programa Econòmic Regional (PER).   
L'avanç dels treballs preparatoris del Programa Econòmic Regional aconsella disposar d'un instrument tècnic de coordinació dels distints programes d'actuació de les Conselleries, que contribuesca a la tasca de jerarquització dels objectius i documentació de propostes que el Programa Econòmic Regional ha d'abordar. Es evident que l'operativitat d'una bona part dels programes d'actuació a mitjà termini està estrictament lligat a les decisions pressupostàries en matèria d'inversions públiques. Aquesta raó, juntament amb la voluntat de simplificar al màxim els procediments de decisió i de fer un ús eficient dels limitats recursos humans disponibles, aconsella de modificar el fins ara Comité d?Inversions Públiques per a crear una Comissió de Programació Econòmica i d?Inversions Públiques, que aplegue també les funcions que l'esmentat Comité exercia fins ara.   
Conseqüentement, a proposta del Conseller d'Economia i Hisenda, i prèvia deliberació del Consell de la Generalitat Valenciana en sessió celebrada el dia 19 de desembre de 1983,   
DECRETE:   
Article 1.r  
Es crea la Comissió de Programació Econòmica i d?Inversions Públiques (COPEIP) de la Generalitat Valenciana, adscrita a la Conselleria d'Economia i Hisenda.   
Article 2.n  
Seran funcions de la Comissió de Programació Econòmica i d?Inversions Públiques:   
a) Conéixer i emetre informes sobre els programes d'actuació a mitjà termini de les diferents Administracions Públiques que actuen en el territori de la Comunitat Valenciana, així com de les Empreses Públiques que en depenen, i fer-hi propostes per a la coordinació entre elles.   
b) Proposar criteris per a definir prioritats en l'execució dels distints programes.   
c) Conéixer i emetre informes sobre els criteris de volum i origen dels fons financers utilitzables en els programes d'actuació de la Generalitat.   
d) Realitzar, una vegada aprobat el Programa Econòmic Regional, el seguiment de l'execució d'aquest, i elevar informes al Govern valencià sobre tots aquells aspectes de l'esmentada execució que considere d'interés.   
e) Conéixer dels projectes d'inversió de les diferents Administracions i proposar criteris per a la selecció d'aquells que depenguen de la Generalitat Valenciana. Aquests criteris hauran d'estar d'acord amb els objectius i les prioritats definides en el Pla Econòmic Regional.   
f) Atendre la necessària coordinació entre els diferents projectes inversors i elaborar documents de síntesi dels efectes sectorials i territorials d'aquests.   
g) Elaborar la proposta de la Generalitat Valenciana de les inversions a finançar amb càrrec al Fons de Compensació Interterritorial.   
h) Emetre informes sobre els capítols 6 i 7 de l?avantprojecte de Pressupostos de la Generalitat, referits a Inversions Reals i Transferències de capital i les operacions d'inversió financera del capítol 8.   
i) Realitzar, una vegada aprovats els corresponents Programes d?Inversions Públiques i Pressupostos, el seguiment de l'execució d'aquests, i elevar informes al Govern valencià sobre tots aquells aspectes de l'execució que considere d'interés.   
Article 3.r   
La Comissió de Programació Econòmica i d?Inversions Públiques serà presidida pel Conseller d'Economia i Hisenda, i hi farà de Vicepresident el Director General d'Economia de la mateixa Conselleria.   
Article 4.t   
Seran vocals de la Comissió:   
- Els Directors Generals de Política Financera, Tributs i Pressupostos, de la Conselleria d'Economia i Hisenda.   
- Dos representants, amb categoria de Director General, de cada una de les Conselleries de Cultura, Educació i Ciència; d'Obres Públiques, Urbanisme i Transports; d?Indústria, Comerç i Turisme, i Sanitat, Seguretat Social i Treball, nomenats pels Consellers respectius.   
- Un representant, amb categoria de Director General, de cada una de les Conselleries d'Agricultura, Pesca i Alimentació; de Governació, i de la Presidència, nomenats pels Consellers respectius.   
- Un Diputat de cada una de les tres Diputacions Provincials de la Comunitat Valenciana, nomenats pel seu President.   
Article 5.é  
Els membres de la Comissió podran ser assistits per especialistes en els temes tractats, que no podran participar en les decisions. La presència d'aquests en les reunions de la Comissió i la seua intervenció hauran de ser prèviament autoritzades pel President de la Comissió.   
Article 6.é  
La Secretaria Administrativa de la Comissió queda adscrita a la Presidència de la Generalitat i serà exercida per un funcionari designat pel Conseller de la Presidència.   
Article 7.é  
La Comissió serà assistida en la preparació de documents i informes per la Direcció General d'Economia, la qual podrà convocar reunions de treball de tècnics de les diferents Conselleries.   
Article 8.é  
La Comissió es reunirà com a mínim una vegada al trimestre, i les vegades que siga convocada pel seu President. En les reunions actuarà com a secretari el Director General de Pressupostos de la Conselleria d'Economia i Hisenda.   
DISPOSICIO DEROGATORIA  
Queda derogat el Decret 37/1983, de 21 de març, del Ple del Consell, pel qual es crea el Comité d?Inversions Públiques de la Comunitat Valenciana, i les disposicions d'igual o inferior categoria que s'oposen a les disposicions d'aquest Decret.   
DISPOSICIONS FINALS  
1.ª Queda autoritzat el Conseller d'Economia i Hisenda per a dictar les normes que exigesca el desplegament i aplicació del present Decret.   
2.ª Aquest Decret entrarà en vigor el mateix dia en què siga publicat al Diari Oficial de la Generalitat Valenciana.   
València, a 19 de desembre de 1983.   
El Conseller d?Economia i Hisenda,  
ANTONI BIRLANGA I CASANOVA  
El President de la Generalitat,  
JOAN LERMA I BLASCO


Còpia Permalink ELI